ᱵᱟᱱᱫᱳᱣᱟᱱ

ᱵᱟᱱᱫᱳᱣᱟᱱ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱯᱩᱨᱩᱞᱤᱭᱟᱹ ᱦᱚᱱᱚᱛ, ᱢᱟᱱᱵᱟᱡᱟᱨ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱵᱟᱱᱫᱳᱣᱟᱱ ᱵᱽᱞᱚᱠ ᱨᱮᱭᱟᱜ ᱢᱤᱫ ᱦᱚᱲ ᱞᱮᱠᱷᱟ ᱥᱚᱦᱚᱨ ᱠᱟᱱᱟ᱾

ᱚᱛᱱᱚᱜ

ᱴᱷᱟᱶ
ᱵᱟᱱᱫᱳᱣᱟᱱ ᱨᱮᱭᱟᱜ ᱚᱛᱱᱚᱜ ᱴᱷᱟᱶ ᱫᱚ ᱦᱩᱭᱩᱜ ᱠᱟᱱᱟ ᱾
ᱴᱚᱴᱷᱟᱨᱤ ᱧᱮᱞ
ᱯᱩᱨᱩᱞᱤᱭᱟᱹ ᱦᱚᱱᱚᱛ ᱫᱚ ᱪᱷᱳᱴᱳᱱᱟᱜᱽᱯᱩᱨ ᱞᱩᱜᱷᱩᱵᱩᱨᱩ ᱨᱮᱭᱟᱜ ᱞᱟᱛᱟᱨ ᱦᱤᱸᱥ ᱠᱟᱱᱟ ᱾ ᱚᱱᱟ ᱥᱟᱶᱛᱮ ᱢᱮᱯ ᱨᱮ ᱩᱫᱩᱜ ᱦᱩᱭ ᱟᱠᱟᱱᱟ, ᱢᱟᱱᱵᱟᱡᱟᱨ ᱪᱟᱸᱜᱟ ᱠᱷᱚᱸᱰ ᱫᱚ ᱦᱚᱱᱚᱛ ᱨᱮᱭᱟᱜ ᱥᱟᱢᱟᱝ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱫᱚ ᱡᱟᱹᱥᱛᱤ ᱜᱟᱱ ᱦᱚᱲ (᱙᱖.᱓᱒%) ᱜᱮ ᱟᱹᱛᱩ ᱴᱚᱞᱟ ᱨᱮ ᱟᱨ ᱓.᱖᱘% ᱵᱟᱡᱟᱨ ᱨᱮ ᱢᱮᱱᱟᱜ ᱠᱚᱣᱟ᱾ ᱱᱚᱣᱟ ᱪᱟᱸᱜᱟ ᱠᱷᱚᱸᱰ ᱨᱮ ᱯᱮᱭᱟ ᱦᱚᱲ ᱞᱮᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ᱾ ᱢᱮᱯ ᱨᱮ ᱠᱚᱝᱥᱟᱵᱚᱛᱤ ᱫᱟᱜ ᱨᱟᱠᱷᱟᱫᱚᱦᱚ ᱯᱚᱨᱛᱚᱱ ᱧᱮᱞᱚᱜ ᱠᱟᱱᱟ ᱾ ᱢᱩᱠᱩᱴᱢᱟᱱᱤᱯᱩᱨ ᱰᱮᱢ ᱫᱚ ᱵᱟᱸᱠᱩᱲᱟ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱨᱮᱦᱚᱸ ᱱᱚᱣᱟ ᱨᱮᱭᱟᱜ ᱠᱚᱸᱭᱮ ᱦᱤᱸᱥ ᱫᱚ ᱢᱟᱱᱵᱟᱡᱟᱨ ᱪᱟᱸᱜᱟ ᱠᱷᱚᱸᱰ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱭᱟᱜ ᱮᱴᱟᱜ ᱴᱚᱴᱷᱟ ᱞᱮᱠᱟ ᱱᱚᱣᱟ ᱴᱚᱴᱷᱟ ᱨᱮᱦᱚᱸ ᱟᱭᱢᱟ ᱢᱟᱨᱮ ᱢᱚᱱᱫᱤᱨ ᱟᱨ ᱵᱚᱸᱜᱟ ᱛᱷᱟᱱ ᱠᱚ ᱧᱮᱞᱚᱜᱼᱟ ᱾ ᱱᱚᱣᱟ ᱪᱟᱸᱜᱟ ᱠᱷᱚᱸᱰ ᱨᱮ ᱥᱤᱰᱩᱞ ᱠᱟᱥᱴ ᱟᱨ ᱥᱤᱰᱩᱞ ᱴᱨᱟᱭᱤᱵᱽ ᱦᱚᱲ ᱠᱚᱣᱟᱜ ᱥᱟᱭᱠᱚᱲᱟ ᱦᱚᱲ ᱟᱹᱰᱤ ᱰᱷᱮᱨ ᱜᱮᱭᱟ ᱾ ᱵᱟᱸᱫᱽᱣᱟᱱ ᱥᱤ.ᱰᱤ ᱵᱞᱚᱠ ᱨᱮ ᱥᱮ.ᱴᱤ ᱠᱚᱣᱟᱜ ᱥᱟᱭᱠᱚᱲᱟ ᱦᱤᱸᱥ ᱕᱑.᱘᱖%, ᱢᱟᱱᱵᱟᱡᱟᱨ ᱒ ᱥᱤ.ᱰᱤ ᱵᱞᱚᱠ ᱨᱮ ᱮᱥ.ᱰᱤ ᱠᱚᱣᱟᱜ ᱦᱤᱸᱥ ᱔᱘.᱙᱗% ᱾ ᱢᱟᱱᱵᱟᱡᱟᱨ ᱑ ᱥᱤ.ᱰᱤ ᱵᱞᱚᱠ ᱨᱮ ᱥᱮ.ᱴᱤ ᱠᱚᱣᱟᱜ ᱦᱤᱸᱥ ᱒᱒.᱐᱓% ᱟᱨ ᱮᱥ.ᱥᱤ ᱠᱚᱣᱟᱜ ᱦᱤᱸᱥ ᱒᱒.᱔᱔% ᱾ ᱯᱩᱧᱪᱟ ᱵᱞᱚᱠ ᱨᱮ ᱮᱥ.ᱴᱤ ᱠᱚᱣᱟᱜ ᱦᱤᱸᱥ ᱒᱔.᱗᱔% ᱟᱨ ᱮᱥ.ᱥᱤ ᱠᱚᱣᱟᱜ ᱦᱤᱸᱥ ᱑᱔.᱕᱔% ᱾Houlton, Sir John, Bihar, the Heart of India, 1949, p. 170, Orient Longmans Ltd. ᱑᱙᱑᱑ ᱨᱮ, ᱟᱭ.ᱥᱤ.ᱮᱥ ᱮᱭᱤᱪ. ᱠᱟᱯᱞᱮᱱᱰ ᱟᱜ ᱚᱱᱚᱞ ᱨᱮ ᱢᱟᱨᱮ ᱢᱟᱱᱵᱷᱩᱢ ᱦᱚᱱᱚᱛ ᱨᱮ ᱟᱹᱰᱤ ᱡᱟᱹᱥᱛᱤ ᱟᱹᱫᱤᱵᱟᱹᱥᱤ ᱠᱚ ᱢᱮᱱᱟᱜ ᱠᱚ ᱨᱮᱭᱟᱜ ᱠᱟᱛᱷᱟ ᱮ ᱞᱟᱹᱭ ᱟᱠᱟᱫᱟ ᱾ ᱩᱱᱤ ᱠᱩᱲᱢᱤ, ᱥᱟᱱᱛᱟᱲ ᱟᱨ ᱵᱷᱩᱢᱤᱡᱽ ᱠᱚᱣᱟᱜ ᱠᱟᱛᱷᱟ ᱮ ᱞᱟᱹᱭ ᱟᱠᱟᱫᱟ ᱾

ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱨᱮᱭᱟᱜ ᱥᱮᱱᱥᱟᱥ ᱞᱮᱠᱟᱛᱮ ᱵᱟᱱᱫᱳᱣᱟᱱ ᱥᱚᱦᱚᱨ ᱨᱮ ᱜᱩᱴ ᱕,᱙᱙᱓ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱢᱩᱸᱫᱽ ᱨᱮ ᱓,᱑᱑᱒ (᱕᱒%) ᱜᱟᱱ ᱠᱚᱲᱟ ᱟᱨ ᱒,᱘᱘᱑ (᱔᱙%) ᱠᱩᱲᱤ ᱾ ᱖ ᱥᱮᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱦᱚᱲ ᱠᱚᱣᱟᱜ ᱮᱞ ᱖᱙᱒ ᱾ ᱢᱟᱱᱵᱟᱡᱟᱨ ᱨᱮ ᱥᱤᱠᱷᱱᱟᱹᱛ ᱦᱚᱲ ᱠᱚᱣᱟᱜ ᱮᱞ ᱔,᱑᱓᱑ ᱾

ᱪᱟᱪᱞᱟᱣ
ᱯᱩᱞᱤᱥ ᱛᱷᱟᱱᱟ
ᱵᱟᱱᱫᱳᱣᱟᱱ ᱯᱩᱞᱤᱥ ᱛᱷᱟᱱᱟ ᱨᱮᱭᱟᱜ ᱪᱟᱪᱞᱟᱣ ᱫᱚ ᱵᱟᱱᱫᱳᱣᱟᱱ ᱥᱤ.ᱰᱤ ᱵᱞᱚᱠ ᱪᱮᱛᱟᱱ ᱢᱮᱱᱟᱜᱼᱟ ᱾ ᱙᱕,᱐᱐᱒ ᱜᱚᱴᱟᱱ ᱦᱚᱲ ᱥᱟᱶᱛᱮ ᱱᱚᱣᱟ ᱫᱚ ᱓᱖᱗.᱐᱘ ᱠᱤᱢᱤ᱒ ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾ ᱱᱚᱣᱟ ᱥᱟᱶᱛᱮ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱭᱟᱜ ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱜᱟᱞᱩᱰᱤᱦ, ᱯᱚᱛᱚᱢᱫᱟ ᱟᱨ ᱠᱚᱢᱚᱞᱯᱩᱨ ᱯᱩᱞᱤᱥ ᱥᱴᱮᱥᱚᱱ ᱨᱮᱭᱟᱜ ᱕᱒.᱔᱔ ᱠᱤᱢᱤ ᱯᱚᱱᱚᱛ ᱥᱤᱢᱟᱹ ᱡᱟᱯᱟᱜ ᱢᱮᱱᱟᱜᱼᱟ᱾

ᱥᱤ.ᱰᱤ (ᱥᱟᱶᱛᱟ ᱩᱛᱷᱱᱟᱹᱣ) ᱵᱞᱚᱠ ᱦᱮᱰᱠᱩᱣᱟᱴᱚᱨ
ᱵᱟᱱᱫᱳᱣᱟᱱ ᱑ ᱥᱤ.ᱰᱤ ᱵᱞᱚᱠ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱢᱟᱱᱵᱟᱡᱟᱨ ᱨᱮ ᱢᱮᱱᱟᱜᱼᱟ᱾

ᱦᱮᱡ ᱥᱮᱱ
ᱯᱚᱱᱚᱛ ᱢᱟᱨᱟᱝ ᱥᱚᱲᱚᱠ ᱮᱞ - ᱕ ᱫᱚ ᱵᱟᱱᱫᱳᱣᱟᱱ ᱥᱮᱫ ᱛᱮ ᱨᱩᱯᱱᱟᱨᱟᱭᱚᱱᱯᱩᱨ (ᱵᱚᱨᱫᱷᱚᱢᱟᱱ ᱦᱚᱱᱚᱛ) ᱠᱷᱚᱱ ᱡᱩᱱᱯᱩᱴ (ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ) ᱛᱮ ᱪᱟᱞᱟᱣ ᱟᱠᱟᱱᱟ᱾ ᱡᱟᱹᱛᱤᱭᱟᱹᱨᱤ ᱢᱟᱨᱟᱝ ᱥᱚᱲᱚᱠ ᱮᱞ ᱑᱘ ᱫᱚ ᱵᱟᱱᱫᱳᱣᱟᱱ ᱠᱷᱚᱱ ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱢᱟᱦᱩᱞᱤᱭᱟ ᱛᱮ ᱪᱟᱞᱟᱣ ᱟᱠᱟᱱᱟ᱾ ᱟᱨ ᱵᱚᱨᱚᱵᱟᱡᱟᱨ-ᱵᱟᱱᱫᱳᱣᱟᱱ ᱥᱚᱲᱚᱠ ᱫᱚ ᱯᱚᱱᱚᱛ ᱢᱟᱨᱟᱝ ᱥᱚᱲᱚᱠ ᱮᱞ - ᱕ ᱨᱮ ᱢᱮᱥᱟ ᱟᱠᱟᱱᱟ᱾Google maps ᱵᱟᱱᱫᱳᱣᱟᱱ ᱨᱮ ᱮᱥ.ᱵᱤ.ᱮᱥ.ᱴᱤ.ᱥᱤ ᱨᱮᱭᱟᱜ ᱢᱤᱫ ᱵᱟᱥ ᱰᱤᱯᱳ ᱢᱮᱱᱟᱜᱼᱟ᱾

ᱥᱮᱪᱮᱫ
ᱵᱟᱱᱫᱳᱣᱟᱱ ᱨᱮᱭᱟᱜ ᱵᱟᱱᱫᱳᱣᱟᱱ ᱢᱚᱦᱟᱵᱤᱫᱽᱭᱟᱞᱚᱭ ᱫᱚ ᱢᱤᱫ ᱥᱚᱨᱠᱟᱨᱤ ᱜᱚᱲᱚ ᱧᱟᱢ ᱯᱨᱟᱭᱵᱷᱮᱴ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱫᱚ ᱥᱤᱫᱚ ᱠᱟᱹᱱᱦᱩ ᱵᱤᱨᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾ ᱱᱚᱸᱰᱮ ᱥᱟᱱᱛᱟᱲᱤ, ᱵᱟᱝᱞᱟ, ᱥᱚᱸᱥᱠᱨᱤᱛ, ᱱᱟᱜᱟᱢ ᱥᱟᱛᱟᱢ ᱪᱮᱛᱟᱱ ᱨᱮ ᱢᱟᱹᱱᱟᱱ ᱠᱳᱨᱥ ᱟᱨ ᱵᱤ.ᱮ. ᱯᱟᱥ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾

ᱦᱚᱲᱢᱚ ᱥᱟᱶᱟᱨ
ᱵᱟᱱᱫᱳᱣᱟᱱ ᱨᱩᱨᱟᱞ ᱦᱚᱥᱯᱤᱴᱟᱞ ᱫᱚ ᱵᱟᱱᱫᱳᱣᱟᱱ ᱥᱤ.ᱰᱤ ᱵᱞᱚᱠ ᱨᱮᱭᱟᱜ ᱢᱩᱬᱩᱛ ᱥᱚᱨᱠᱟᱨᱤ ᱢᱮᱰᱤᱠᱮᱞ ᱥᱩᱵᱤᱫᱷᱟᱹ ᱠᱟᱱᱟ᱾.

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ